biswa921/hiwiki-latest-pages-articles-raw huggingface dataset:
राष्ट्रीय राजधानी क्षेत्र परिवहन निगम

राष्ट्रीय राजधानी क्षेत्र परिवहन निगम भारत सरकार, हरियाणा, राजस्थान, उत्तर प्रदेश और दिल्ली राज्यों की एक संयुक्त उद्यम कंपनी है। राष्ट्रीय राजधानी क्षेत्र को बेहतर तरीके से जोड़े रखने के लिए इसे 'रीजनल रैपिड ट्रांजिट सिस्टम' (आरआरटीएस) परियोजना को लागू करने का अधिकार है। जिससे संतुलित और सतत शहरी विकास राष्ट्रीय राजधानी क्षेत्र (एनसीआर) में हो। 

 स्थापना  
राज्यों और भारत सरकार के बीच यह कंपनी बनाने के लिए सहमति 29 जून, 2011 को दी गई थी। इसी सहमति के तहत 100 करोड़ रुपये इसके लिए निर्धारित हुए थे।

राष्ट्रीय राजधानी क्षेत्र परिवहन निगम को कंपनी अधिनियम, 1956 के तहत 21 अगस्त 2013 को स्थापित किया गया। इसको यह अधिकार भी है कि वह परियोजनाओं को लागू करने के लिए अलग से सहायक कंपनियों का गठन कर सकती है। साथ ही इसको राष्ट्रीय राजधानी क्षेत्र के शहरों में आरआरटीएस के डिजाइन, विकास, कार्यान्वयन, वित्तपोषण, संचालन और रखरखाव का प्रभार दिया गया था। 

इसको निम्नलिखित तीन आरआरटीएस को कार्यान्वयन के लिए प्राथमिकता दी गई है:

दिल्ली-गाजियाबाद-मेरठ
दिल्ली-गुरुग्राम-एसएनबी-अलवर
दिल्ली-पानीपत

सरकार द्वारा वर्तमान में प्रस्तावित आरआरटीएस में दिल्ली-पानीपत और दिल्ली-मेरठ के लिए एक घंटे और दिल्ली-अलवर के लिए दो घंटे का यात्रा समय होगा। सभी राज्य सरकारों ने तीन रीजनल रैपिड ट्रांजिट सिस्टम (आरआरटीएस) कॉरिडोर के संरेखण को मंजूरी दे दी है। ये कॉरिडोर राजधानी को पानीपत, मेरठ और अलवर से जोड़ेंगे। इन तीन संरेखणों की सिफारिश राष्ट्रीय राजधानी क्षेत्रीय योजना बोर्ड (एनसीआरपीबी) ने की थी।

सन्दर्भ

श्रेणी:भारत के महानगरीय क्षेत्र
श्रेणी:भारत में परिवहन
नाज़िया हसन

नाज़िया हसन (3 अप्रैल 1965 - 13 अगस्त 2000) पाकिस्तानी गायिका-गीतकार, वकील और सामाजिक कार्यकर्ता थीं। वह दक्षिण एशिया के पॉप संगीत में विशेष जगह रखती हैं। उन्हें पाकिस्तान में सबसे प्रभावशाली गायकों में से एक माना जाता है। 1980 के दशक में, नाज़िया और ज़ोहेब की जोड़ी के रूप में, उन्होंने और उनके भाई ज़ोहेब हसन ने दुनिया भर में 6.5 करोड़ से अधिक रिकॉर्ड बेचे। 

नाज़िया ने अपने गायन की शुरुआत "आप जैसा कोई" गीत से की, जो 1980 में भारतीय फिल्म कुर्बानी में दिखाई दिया। उन्हें इसके लिए प्रशंसा मिली और उन्होंने 1981 में 15 साल की उम्र में सर्वश्रेष्ठ महिला पार्श्व गायिका के लिए फिल्मफेयर पुरस्कार जीता। वह यह पुरस्कार जीतने वाली पहली पाकिस्तानी बनीं और वर्तमान में इस पुरस्कार की सबसे कम उम्र की प्राप्तकर्ता बनी हुई हैं। उनकी पहली एल्बम, डिस्को दीवाने 1981 में जारी हुई थी। यह दुनिया भर में मशहूर हुई और उस समय सबसे ज्यादा बिकने वाला एशियाई पॉप एल्बम थी।

नाज़िया ने 1982 में बूम बूम एल्बम में ज़ोहेब के साथ काम किया। इस एल्बम का एक हिस्सा फिल्म स्टार (1982) में भी था। उनकी 1984 में एल्बम यंग तरंग और 1987 में हॉटलाइन जारी हुई। उनकी आखिरी एल्बम, 1992 में कैमरा कैमरा थी। अपने भाई के साथ वह कई टेलीविज़न प्रोग्राम में भी नज़र आई। उनकी सफलता ने पाकिस्तानी पॉप संगीत दृश्य को आकार देने में महत्वपूर्ण भूमिका निभाई।

15 वर्षों से अधिक के अपने गायन करियर के दौरान, नाज़िया पाकिस्तान की सबसे लोकप्रिय हस्तियों में से एक बन गई। वह पाकिस्तान के नागरिक पुरस्कार, प्राइड ऑफ परफॉर्मेंस की प्राप्तकर्ता थीं। 13 अगस्त 2000 को, उनका 35 वर्ष की आयु में लंदन में फेफड़ों के कैंसर से निधन हो गया।

डिस्कोग्राफ़ी 
 स्टूडियो एल्बम 
 डिस्को दीवाने (1981)
 स्टार/बूम बूम (1982)
 यंग तरंग (1984)
 हॉटलाइन (1987)
 कैमरा कैमरा (1992)

 फिल्म साउंडट्रैक 

 कुर्बानी (1980)
 स्टार (1982)
 दिलवाला (1986)
 इल्ज़ाम (1986)
 मैं बलवान (1986)
 अधिकार (1986)
 शीला (1987)
 साया (1989)
 स्टूडेंट ऑफ द ईयर (2012)
 मिस लवली (2012)

सन्दर्भ

बाहरी कड़ियाँ

श्रेणी:1965 में जन्मे लोग
श्रेणी:२००० में निधन
श्रेणी:पाकिस्तानी गायक
श्रेणी:कराची के लोग
श्रेणी:पॉप गायक
श्रेणी:बॉलीवुड पार्श्वगायक
श्रेणी:फ़िल्मफ़ेयर पुरस्कार विजेता
चंद्रमा का विभाजन

thumb|पैगम्बर मुहम्मद साहब चंद्रमा का विभाजन करते हुए
चंद्रमा का विभाजन (अरबी में: انشقاق القمر) इस्लामी संस्कृति में एक चमत्कारिक घटना के रूप में वर्णित है। इसे इस्लाम धर्म के संस्थापक पैगंबर मुहम्मद साहब के द्वारा अंज़ाम दिया गया था। चंद्रमा के विभाजन का विस्तृत वर्णन सूराह अल-कमर में मिलता है। इसके अतिरिक्त असबाब अल-नुज़ुल, जिसे हिन्दी में रहस्योद्घाटन का संदर्भ कहा जाता है, इसमें भी इस घटना का उल्लेख किया गया है।"मुहम्मद" ब्रिटैनिका विश्वकोष इस्लामी पौराणिक कथाओं में- 2007। ब्रिटैनिका विश्वकोष ऑनलाइन, पृष्ठ संख्या 13

इस्लाम के संस्थापक मुहम्मद साहब के इस चमत्कार पर अब्द अल्लाह इब्न अब्बास, अनस इब्न मलिक, अब्दुल्लाह बिन मसऊद जैसे कई अन्य विद्वान दार्शनिकों ने अपनी-अपनी व्याख्याएँ प्रस्तुत की हैं। भारतीय विद्वान दार्शनिक अब्दुल्ला यूसुफ़ अली का मानना है कि चंद्रमा को इतिहास में उस वक्त विभाजित किया गया था जब इस्लामी संस्कृति के अनुसार न्याय की रात क़रीब आ गई थी। कुरान की आयत 54:1–2 के अनुसार मध्ययुगीन इस्लाम धर्मशास्त्रियों और इस्लामिक दार्शनिकों के बीच यह चमत्कारिक घटना एक विचारणीय मुद्दा बना रहा था क्योंकि उस समय आकाशीय पिंडों में होने वाले बदलावों का अध्ययन करना एक महत्वपूर्ण कार्य माना जाता था, हालांकि आधुनिक काल में विद्वानों ने इस घटना को वैज्ञानिक तर्कों के आधार पर व्याख्यायित करने का प्रयास किया है। चंद्र विभाजन की इस घटना ने भारत सहित विश्व के कई अन्य इस्लामिक रचनाकारों को सदैव प्रेरित किया है।<ref>"अल-तबरी के अनुसार, सभी प्रतिपादक (अह्ल अल-ताविल) इन छंदों के रहस्योद्घाटन के लिए अनिवार्य रूप से इसी मत पर सहमत हैं।" सी.एफ. थॉमस.ई.वर्मन, धार्मिक विवाद और मोजर्बस का बौद्धिक इतिहास, वर्ष 1050 से 1200, पृष्ठ संख्या- 150</ref>Annemarie Schimmel, And Muhammad Is His Messenger: The Veneration of the Prophet in Islamic Piety, University of North Carolina Press, 1985, pp. 69–70

2016 में अपोलो मिशन से प्राप्त तस्वीरों के प्रकाशित होने पर चंद्रमा की सतह पर एक 300 कि॰मी॰ लंबी रिफ्ट रेखा देखी गई, इसे वैज्ञानिकों द्वारा रीमा एराडियस नाम दिया गया है। कुछ इस्लामिक विचारकों के अनुसार यह रिफ्ट रेखा कुरआन में वर्णित चंद्रमा विभाजन के फलस्वरूप उत्पन्न हुआ था, हालांकि 2010 में नासा के एक वैज्ञानिक ब्रैड बेली'' ने इस प्राचीन मान्यता पर टिप्पणी देते हुए कहा था कि कोई भी वर्तमान वैज्ञानिक रिपोर्ट यह प्रमाणित नहीं करता है कि अतीत में चंद्रमा दो या दो से अधिक भागों में विभाजित किया गया था और फिर अतीत के ही किसी बिंदु पर उसे फिर से जोड़ा गया था।

इन्हें भी देखें
मुहम्मद
कुरआन
सन्दर्भ

श्रेणी:चंद्रमा
श्रेणी:धार्मिक अध्ययन
अज़ीज़ नाज़ा

अज़ीज़ नाज़ा (जन्म अब्दुल अज़ीज़ कुंजी मार्कर; 7 मई 1938 – 8 अक्टूबर 1992) भारतीय पार्श्व गायाक, कलाकार और संगीत निर्देशक थे। वो चढ़ता सूरज धीरे-धीरे और झूम बराबर झूम शराबी गानों के निर्देशन के लिए जाने जाते हैं।

सन्दर्भ

श्रेणी:पार्श्वगायक
श्रेणी:भारतीय संगीतकार
श्रेणी:20वीं सदी के भारतीय गायक
श्रेणी:१९९२ में निधन
श्रेणी:1938 में जन्मे लोग
श्रेणी:Articles with hCards
लद्दाख की संस्कृति

thumb|लेह महल में दोसमोचे उत्सव के दौरान चाम नृत्य
लद्दाख की संस्कृति भारत में लद्दाखी लोगों द्वारा पालन किए जाने वाले पारंपरिक रीति-रिवाजों, राजनीतिक प्रणालियों को संदर्भित करती है। लद्दाख क्षेत्र की भाषाएँ, धर्म, नृत्य, संगीत, वास्तुकला, भोजन और रीति-रिवाज लगभग तिब्बत की संस्कृति से मिलती जुलती हैं। लद्दाखी लद्दाख की पारंपरिक भाषा है। लद्दाख के लोकप्रिय नृत्यों में खटोक चेनमो, चाम आदि शामिल हैं। लद्दाख के लोग साल भर कई त्योहार भी मनाते हैं, जिनमें से हेमिस त्सेचु और लोसार इत्यादि सबसे प्रसिद्ध हैं।
पृष्ठभूमि
thumb|लेह का दृश्य
लद्दाख भारत का सबसे उत्तरी भाग है। लद्दाख के पूर्व में तिब्बत,  हिमाचल प्रदेश के राज्य और दक्षिण में जम्मू और कश्मीर के केंद्र शासित प्रदेश पश्चिम में गिलगित-बाल्टिस्तान के साथ एक सीमा साझा करता है। यह उत्तर में काराकोरम पर्वत शृंखला में सियाचिन ग्लेशियर से लेकर दक्षिण में हिमालय तक फैला हुआ है। 
भाषा
thumb|लद्दाखी भाषा
2011 की जनगणना के अनुसार, लगभग 110,826 लोग लद्दाखी बोलते हैं। लद्दाखी भाषा लद्दाख में बोली जाने वाली एक तिब्बती भाषा है, जिसे भोटी या बोधि भी कहा जाता है।लद्दाखी भाषा, द हिमालयन इनिशिएटिव्स, पुनर्प्राप्त 23 January 2021.
संगीत
लद्दाख के पारंपरिक संगीत में लिन्यू (बांसुरी), दमन्यान (तार वाद्य यंत्र) पिवांग, खाकोंग (सितार), डफ (दफली), दमन, सुरना, और पिवांग (शहनाई और ड्रम) जैसे वाद्य यंत्र शामिल हैं। संस्कृत और तिब्बती भाषा में मंत्रों का जाप करना लद्दाखी संगीत में महत्वपूर्ण भूमिका निभाता है। लोक संगीत लद्दाख की संस्कृति का एक अभिन्न अंग है।
नृत्य
thumb|जबरो नृत्य
लद्दाख में लोकप्रिय नृत्यों में खटोक, चेनमो शामिल है, जिसका नेतृत्व एक सम्मानित परिवार के सदस्य शोंडोल करते हैं, कुछ अन्य नृत्य रूपों में कोम्पा त्सुम-त्सक जबरो चाम्स : चाब्स-स्कायन त्सेस राल्दी त्सेस और एले यातो इत्यादि हैं।
 व्यंजन 
thumb|थुपका
लद्दाखी भोजन तिब्बती भोजन के रूप में बहुत आम है , सबसे प्रमुख व्यंजन थुकपा, एक प्रकार का नूडल सूप और तम्पा है , जिसे लद्दाख में एनगम्पे के रूप में जाना जाता है, जो एक प्रकार का भुना हुआ जौ का आटा है।
प्रमुख त्यौहार
लद्दाख में साल भर कई त्यौहार आते हैं, जिनमें हेमिस त्सेचू और लोसार शामिल हैं। लद्दाख के त्योहारों में लोगों द्वारा किया जाने वाला मुखौटा नृत्य, ऊंट दौड़, रिवर राफ्टिंग और तीरंदाजी जैसे खेल, क्षेत्रीय संगीत और नृत्य प्रदर्शन, थांगका प्रदर्शनियाँ आदि शामिल हैं। लद्दाख के लोग साल भर में कई त्योहार भी मनाते हैं, जिनमें से  हेमिस त्सेचु और साका दावा इत्यादि प्रसिद्ध हैं। उनका काफी समय मठों की दीवारों पर पत्थर के आभूषण, ऊनी कपड़े और भित्ति चित्र बनाने में भी व्यतीत होता है। बुनाई को पूर्वी लद्दाख में पारंपरिक जीवन का एक अनिवार्य हिस्सा माना जाता है। लद्दाख के कुछ त्यौहार हैं :
हेमिस महोत्सव—हेमिस मठ के नाम पर एक वार्षिक उत्सव है।
लोसर—लोसर, जिसे तिब्बती नव वर्ष के रूप में भी जाना जाता है, तिब्बती बौद्ध धर्म में एक त्योहार है।
सांस्कृतिक केंद्र
thumb|लामायुरु मठ
बौद्ध मठ अक्सर गांवों के आसपास के क्षेत्र में एक अलग पहाड़ी पर स्थित होते हैं। ये मठ धार्मिक बौद्ध लोगों की आस्था पर ध्यान केंद्रित करते हैं। लद्दाख के कुछ मठ और सांस्कृतिक केंद्र हैं : लामायुरु मठ,
हेमिस मठ, मठ का स्टॉक, और पैलेसमठ, चेमरे मठ, शी मठ, डिस्किट मठ। इत्यादि। लेह और शे दोनों मठों में बुद्धों की नक्काशी की गई है, जिनमें ज्यादातर मैत्रेय हैं।
संदर्भ

श्रेणी:लद्दाख
श्रेणी:भारतीय संस्कृति
डालमेशियन (कुत्ता)

डालमेशियन कुत्ते की एक नस्ल है, ये आमतौर पर सफेद रंग के होते हैं और इन पर काले या भूरे रंग के धब्बें होते हैं। ये एक तरह के शिकारी कुत्ते हैं। इन्हें शुरुआती दिनों में सवारी के डिब्बे ढोने के लिए इस्तेमाल किया जाता था। इस नस्ल के कुत्तों का विकास आज के क्रोएशिया और उसके ऐतिहासिक क्षेत्र डाल्मेशिया में हुआ था। ऐसा माना जाता है कि इस नस्ल के कुत्तों के शुरुआती पूर्वज पेण्टिंग  और ग्रेट डेन कुत्तों की नस्ल थीं। वर्तमान समय में ये एक लोकप्रिय पालतू जानवर के रूप में जाने जाते हैं। जानवरों के लिए आयोजित कई उत्साही प्रतियोगिताओं में डाल्मेशियन कुत्तों को देखा जाता है। इनकी विशेषता होती है कि ये अति धीरज, सहनशील और मांसल होते हैं। अमेरिकी केनेल क्लब के अनुसार पूरी तरह से विकसित होने के बाद डालमेशियन कुत्ते की लम्बाई 19 से 23 इंच अर्थात 48 से 58 से॰मी॰ हो जाती है।Milivoje Urošević; (2018) Basic morphometric parameters of the Dalmatian dog (Canis dalmaticus) p. 187;  {Međunarodne kinološke federacije (FCI, 2017.) koja ovu pasminu svrstava u šestu grupu, grupu goniča..International
Kennel Federation (FCI, 2017) classifies this breed in the sixth group, the group of hunting dogs.} Dalmatian PetMD |access-date=2020-07-03

स्वास्थ्य
किसी भी अन्य नस्ल के कुत्तों की तरह डालमेशियन कुत्तों को भी कुछ स्वास्थ्य समस्याओं का सामना करना पड़ता हैं, इनमें बहरापन, एलर्जी और मूत्र पथरी शामिल हैं। इन्हें खरीदने से पूर्व ग्राहक प्रतिष्ठित प्रजनकों के पास डालमेशियन कुत्तों के बच्चों की स्वास्थ्य स्थिति सुनिश्चित करने के लिए मस्तिष्क तंत्र श्रवण विकसित प्रतिक्रिया परीक्षण कराते हैं। डालमेशियन क्लब ऑफ अमेरिका के अनुसार एक डालमेशियन कुत्ते की औसत उम्र 11 से 13 साल के बीच होती है, हालांकि इनमें से कुछ कुत्ते 15 से 16 साल तक भी जीवित रह सकते हैं। अपने किशोरावस्था के अंत में इस नस्ल के पुरुष और महिला दोनों ही कुत्तों की हड्डियों में खिंचाव और संधि शोथ की स्थिति दिखाई पड़ती है। इस नस्ल के कुत्तों के लिए हाशिमोटो नामक रोग भी एक सामान्य बिमारी है, जो इस नस्ल के 11.6% कुत्तों में देखी जाती ही है।

इतिहास
डालमेशियन कुत्ते का पहला ज्ञात लिखित संदर्भ 1375 में पाया गया है, काकोवो के बिशप पीटर ने डाल्मेशिया में पाए जाने वाले एक शिकारी कुत्ते का उल्लेख किया था, जिसके शरीर के विभिन्न हिस्सों पर छोटे-छोटे सफेद बाल और काले-काले गोल धब्बे पाए जाते थें। उन्होंने इस नस्ल को कैनिस डालमैटिकस नाम दिया था। इस नस्ल के कुछ शुरुआती कुत्तों के रूप 1600 से लेकर 1630 के मध्य में क्रोएशिया में देखे गए। काकोवो-ओसिजेक रोमन कैथोलिक आर्चडीओसीज़ में भी इनका लिखित उल्लेख मिलता है। 1771 में थॉमस पेनांट और 1790 में थॉमस बेविक ने इस नस्ल की उत्पत्ति डाल्मेशिया से मानते हुए इसे डालमेशियन नाम से सम्बोधित किया और तब से यही नाम इन कुत्तों के लिए आधिकारिक रूप से तय कर दिया गया।Roman Ozimec, Frane Strikić, Jasminka Karoglan Kontić; (2015) Tradicijske sorte i pasmine Dalmacije(Traditional varieties and breeds of Dalmatia) p 521;  

इन्हें भी देखें
पग
कॉकेशियन शेफर्ड (कुत्ता)
डाबरमैन
सन्दर्भ

श्रेणी:श्वान
श्रेणी:जानवर
श्रेणी:पालतू पशु
क्षेत्रफल के अनुसार द्वीपों की सूची

thumb|डायमैक्सियन विश्व मानचित्र में महाद्वीपीय भूखंड(रोमन अंक) और 30 सबसे बड़े द्वीप(हिंदु अंक) में दर्शाया गया है।
क्षेत्रफल के द्वीपों की इस सूची में दुनिया के सभी द्वीप शामिल हैं जो  से बड़े हैं और  से अधिक द्वीपों में से अधिकांश, क्षेत्र के अनुसार अवरोही क्रम में क्रमबद्ध। तुलना के लिए चार बहुत बड़े महाद्वीपीय भूखंड भी दिखाए गए हैं।

 महाद्वीपीय भूखंड 

पूरी तरह से पानी से घिरे होने के बावजूद महाद्वीपीय भूखंडों को आमतौर पर द्वीपों के रूप में वर्गीकृत नहीं किया जाता है। हालाँकि, क्योंकि महाद्वीप की परिभाषा भूगोलवेत्ताओं के बीच भिन्न होती है, अमेरिका को कभी-कभी दो अलग-अलग महाद्वीपों के रूप में परिभाषित किया जाता है जबकि मुख्य भूमि ऑस्ट्रेलिया को कभी-कभी एक द्वीप के साथ-साथ एक महाद्वीप के रूप में भी परिभाषित किया जाता है। फिर भी, इस सूची के प्रयोजनों के लिए, मुख्य भूमि ऑस्ट्रेलिया के साथ-साथ अन्य प्रमुख भूभागों को तुलना के लिए महाद्वीपीय भूभागों के रूप में सूचीबद्ध किया गया है। आंकड़े अनुमानित हैं और केवल चार प्रमुख महाद्वीपीय भूभागों के लिए हैं। The artificial Panama and Suez canals are disregarded, as they are not natural waters that separate the continents.

पदमहादेशीय भूखंडक्षेत्र (किमी 2 )क्षेत्र (वर्ग मील)राष्ट्र1एफ्रो-यूरेशिया79,810,726126 देश  7 वास्तविक स्थितियाँ अमेरिका37,699,62322 देश  फ्रेंच गयाना 3Antarctica12,272,800None4Australia7,591,608ऑस्ट्रेलिया

टिप्पणी

 संदर्भ
पंच रथ

पंच रथ (पांच रथ या पांडव रथ या ऐंथिनाई कोविल) भारत के तमिलनाडु राज्य के चेंगलपट्टू जिले में बंगाल की खाड़ी के कोरोमंडल तट पर महाबलीपुरम में एक स्मारक परिसर है। पंच रथ अखंड भारतीय रॉक-कट वास्तुकला(शैल-चित्र का एक प्रकार) का एक उदाहरण है। ऐसा अनुमान है कि इस परिसर को आरंभ में राजा नरसिम्हावर्मन प्रथम (630-668 ई.पू.) के शासनकाल के दौरान बनाया था। यह परिसर भारतीय पुरातत्व सर्वेक्षण (एएसआई) के अंतर्गत माना जाता है। इसे यूनेस्को द्वारा 1984 में महाबलीपुरम में स्मारकों के समूह के रूप में अंकित यूनेस्को विश्व विरासत स्थल का भाग भी माना गया। पंचरथ परिसर में पाँच में से प्रत्येक स्मारक एक रथ जैसी दिखाई देती है। इनमें से प्रत्येक को ग्रेनाइट के एक ही लंबे पत्थर पर उकेरा गया है, जो उत्तर-दक्षिण दिशा में थोड़ा-सा झुका हुआ है। इन बनी हुई संरचनाओं का नाम महाभारत के प्रसिद्ध चरित्र पाँच पांडवों तथा उनकी पत्नी द्रौपदी के नाम पर रखा गया है। संरचनाओं के आकार के क्रम में धर्मराज रथ, भीम रथ, अर्जुन रथ, नकुल सहदेव रथ तथा द्रौपदी रथ शामिल किए गए हैं।

उत्पत्ति
शिलाकार खंभों का नाम पांडवों - अर्जुन, भीम, युधिष्ठिर, नकुल और सहदेव तथा द्रौपदी के नाम पर रखा गया था। हालाँकि ऐसा माना जाता है कि इन संरचनाओं का महाभारत के प्रतिष्ठित पात्रों से कोई संबंध नहीं है।

संदर्भ

श्रेणी:स्मारक
श्रेणी:परिसर
पालीताना मंदिर

पालीताना मंदिर भारत के गुजरात के भावनगर जिले में पालीताना के पास  शत्रुंजय नदी के तट पर शत्रुंजय पर्वत की तलहटी में स्थित जैन धर्म का प्रमुख तीर्थस्थल है। ऐतिहासिक ग्रंथों में इसे काठियावाड़ के पदलिप्टापुर के रूप में भी जाना जाता है। यहां 800 से अधिक छोटे और बड़े मंदिरों के घने संग्रह हैं जिसके कारण पालीताना को "मंदिरों का शहर" कहा जाता है। यह जैन धर्म के अंतर्गत श्वेतांबर परंपरा के सबसे पवित्र स्थलों में से एक है। इन मंदिरों का निर्माण 11वीं शताब्दी के आस पास किया गया था।

पालीताना स्थल में पहाड़ियों पर लगभग 1000 मंदिर हैं जो ज्यादातर नौ समूहों में फैले हुए हैं, कुछ विशाल मंदिर परिसर हैं और कुछ आकार में छोटे- छोटे मंदिर हैं। जो संगमरमर से निर्मित हैं। परिसर का मुख्य मंदिर जैन धर्म के प्रथम तीर्थंकर ऋषभनाथ को समर्पित है; यह श्वेतांबर मूर्तिपूजक संप्रदाय के लिए सबसे पवित्र मंदिर माना जाता है। आनंदजी कल्याणजी ट्रस्ट के अनुसार 2010 में 400,000 से भी अधिक तीर्थयात्रियों ने इस तीर्थ यात्रा का दौरा किया था।
 
अवस्थिति
पालीताना भावनगर शहर से लगभग 55 किलोमीटर दक्षिण-पश्चिम में और दक्षिण-पूर्वी गुजरात में भावनगर जिले के सोनगढ़ गांव से 25 किलोमीटर दक्षिण में एक छोटा सा शहर है। यह खंभात की खाड़ी और शेत्रुंजी नदी के पास एक शुष्क-दलदली इलाके के बीच स्थित है। 

सन्दर्भ

श्रेणी:गुजरात में जैन मंदिर
श्रेणी:भारत में जैन मंदिर
श्रेणी:भारत में मंदिर
श्रेणी:भारत में जैन धर्म
श्रेणी:गुजरात में मन्दिर
अंगारकी संकष्टी चतुर्थी

अंगारकी चतुर्थी मंगलवार को पड़ने वाली संकष्टी चतुर्थी है। संकष्टी चतुर्थी के सभी दिनों में यह अत्यधिक शुभ माना जाता है। संकष्टी चतुर्थी जिसे 'संकटहर चतुर्थी' के नाम से भी जाना जाता है, भगवान गणेश को समर्पित एक शुभ दिन है। यह दिन प्रत्येक चंद्र हिंदू कैलेंडर या हिन्दू पंचांग के अनुसार माह में कृष्ण पक्ष के चौथे दिन (चंद्रमा के घटते पखवाड़े) के रूप में मनाया जाता है।संकष्टी चतुर्थी और अंगारकी चतुर्थी के बारे में

इतिहास
हिंदू शिक्षाओं के अनुसार पृथ्वी (माता) और भारद्वाज ऋषि के पुत्र अंगारक एक सिद्ध ऋषि थे। भगवान गणेश के एक महान भक्त होने के कारण उन्होंने भगवान गणेश की पूजा की और उनसे आशीर्वाद माँगा। माघ कृष्ण चतुर्थी (मंगलवार) के दिन भगवान गणेश ने उन्हें आशीर्वाद दिया और उनसे एक इच्छा के बारे में पूछा। अंगारक ने कहा कि उनकी एकमात्र इच्छा है कि भगवान गणेश के नाम के साथ उनका नाम हमेशा के लिए जुड़ा रहे। भगवान ने उनकी इच्छापूर्ति की और यह घोषणा की, कि जो कोई भी अंगारकी चतुर्थी पर भगवान गणेश की पूजा करेगा, उसे वह सब कुछ मिलेगा जिसकी वह कामना करता है। उसी दिन से माघ कृष्ण चतुर्थी को अंगारक चतुर्थी के नाम से जाना जाने लगा।

धार्मिक महत्व
यह भगवान गणेश से जुड़ा व्रत है। इसमें दिनभर उपवास रखते हैं और रात्रि में भोजन करते हैं। भगवान गणपति को स्वादिष्ट मोदकों का भोग लगाया जाता है। घर-घर में भक्तगण गणेश जी की पूजा -अर्चना करते हैं। इस दिन लोग गणपति के मंदिर जाते हैं और उनके दर्शन करते हैं।

सन्दर्भ

श्रेणी:गणेश स्तुति
श्रेणी:गणेश
श्रेणी:हिन्दू देवता
श्रेणी:हिंदू त्योहार
भारत का दूतावास, तेहरान

तेहरान में भारतीय दूतावास ईरान में भारत गणराज्य का आधिकारिक दूतावास है। रुद्र गौरव श्रेष्ठ वर्तमान में ईरान में भारत के राजदूत हैं।

दूतावास राजधानी के अलावा ईरान में ज़ाहेदान और बंदर अब्बास में भारत के महावाणिज्य दूतावासों के साथ भी कार्य करता है।

इतिहास
स्वतंत्र भारत और ईरान ने 15 मार्च, 1950 को राजनयिक संबंध स्थापित किए।

राजदूत
ईरान में भारत के राजदूतों की सूची इस प्रकार है:

 # राजदूत कार्यकाल1सैयद अली जहीर26.01.1948-30.11.19502तारा चंद08.12.1951-21.09.19563बी.एफ.एच.बी. तैयबजी30.10.1956-29.08.19584टी.एन. कौल11.09.1958-30.04.19615एम.आर.ए. बेग04.05.1961-30.11.19646ए.एम इंजीनियर06.12.1964-06.12.19667के.वी. पद्मनाभन04.05.1967-04.05.19698एम ए रहमान16.04.1969-30.12.19719आर.डी. साठे04.04.1972-07.13.197610के.आर.पी. सिंह03.09.1976-22.04.197811वी.के. आहूजा11.06.1978-20.11.197912ए.एम. खलीली27.04.1980-16.08.198413ए.बी. गोखले25.08.1984-08.03.198714आर.सी. अरोड़ा05.05.1987-04.08.199015एम.एच. अंसारी13.10.1990-03.01.199316एस.के. अरोड़ा25.01.1993-04.07.199417सिद्धार्थ सिंह25.07.1994-13.04.199718आर.एस. राठौर05.05.1997-14.09.200019परिपूर्णन सिंह हैर11.10.2000-30.08.200320के.सी. सिंह29.09.2003-27.11.200521मनबीर सिंह30.11.2005-02.03.200922संजय सिंह12.03.2009-10.03.201123डी.पी. श्रीवास्तव28.08.2011-31.07.201524सौरभ कुमार25.08.2015-07.01.201925गद्दम धर्मेंद्र23.02.2019-05.05.202325रुद्र गौरव श्रेष्ठ13.05.2023-अवलंबी

संदर्भ

बाहरी कड़ियाँ
 तेहरान मे भारतीय दूतावास, ईरान
ज़ाहेदान और बंदर अब्बास भारतीय महावाणिज्य दूतावास, ईरान

श्रेणी:भारत के राजनयिक मिशन
श्रेणी:ईरान में राजनयिक मिशन
राष्ट्रीय न्यायिक नियुक्ति आयोग

राष्ट्रीय न्यायिक नियुक्ति आयोग (एनजेएसी) एक निकाय है। यह भारत सरकार और भारत की सभी राज्य सरकारों में न्यायिक अधिकारियों, कानूनी अधिकारियों तथा कानूनी कर्मचारियों की भर्ती, नियुक्ति तथा उनके स्थानांतरण के लिए उत्तरदायी है। 

इतिहास
इस आयोग की स्थापना भारत के ९९वें संविधान संशोधन अधिनियम २०१४ के अंतर्गत गई थी जिसे १३ अगस्त २०१४ को लोकसभा द्वारा तथा १४ अगस्त २०१४ को राज्यसभा द्वारा पारित किया गया था। संविधान संशोधन अधिनियम के साथ, राष्ट्रीय न्यायिक नियुक्ति आयोग द्वारा राष्ट्रीय न्यायिक नियुक्ति आयोग अधिनियम २०१४ को भी पारित किया गया था, जो भारत की संसद द्वारा राष्ट्रीय न्यायिक नियुक्ति आयोग के कार्यों को विनियमित करता है। राष्ट्रीय न्यायिक नियुक्ति आयोग बिल और संवैधानिक संशोधन बिल की पुष्टि भारत की १६ राज्य विधानसभाओं द्वारा भी की गई थी। इसके बाद ३१ दिसंबर २०१४ को भारत के राष्ट्रपति प्रणब मुखर्जी द्वारा इसे स्वीकार किया गया। यह अधिनियम तथा संवैधानिक संशोधन अधिनियम १३ अप्रैल २०१५ से लागू हो गया। न्यायमूर्ति जगदीश सिंह खेहर, मदन लोकुर, कुरियन जोसेफ और अदरश कुमार गोयल ने ९९वें संशोधन की घोषणा की थी, जबकि न्यायमूर्ति जस्ती शेलमेश्वर ने इसे बरकरार रखा। 

महत्व
यह भारत में न्याय व्यवस्था के सुधार के लिए उठाया गया एक महत्वपूर्ण कदम है।

राष्ट्रीय न्यायिक नियुक्ति आयोग के लिए एक नया अनुच्छेद, अनुच्छेद 124 ए संविधान में जोड़ा गया है।

इन्हें भी देखें
 सर्वोच्च न्यायालय
 उच्च न्यायालय

संदर्भ

श्रेणी:भारतीय न्याय प्रणाली
श्रेणी:भारतीय न्यायपालिका
श्रेणी:सरकारी संस्थाएँ
फ़ारसी बिल्ली

thumb|फ़ारसी बिल्ली
फ़ारसी बिल्ली एक ऐसी प्रजाति की बिल्ली है जिसका चेहरा गोल और मुँह छोटा होता है तथा उसके काफ़ी लंबे बाल होते हैं। यह अनुमान लगाया जाता है कि फ़ारसी बिल्लियों को इटली में खोरासन से 1620 के आसपास लाया गया होगा। 19वीं शताब्दी के बाद इन बिल्लयों की बड़ी बालों वाली नस्ल के अफ़गानिस्तान और ईरान से लाए जाने के प्रमाण मिलते हैं। ये बिल्लियाँ बहुत लोकप्रिय हुईं। इनकी नस्ल को दूसरे विश्वयुद्ध के बाद पहले ब्रितानियों तथा बाद में अमरीकियों ने अपनाया। कुछ लोग इस हिमालयी नस्ल को, जिसके बाल छोटे हैं इसी प्रजाति की बिल्ली मानते हैं तथा कुछ अलग प्रजाति की बिल्ली मानते हैं। 

प्रजाति का विकास
इस बिल्ली के चयनित प्रजनन द्वारा कई नस्लों के विकास से एक तरफ तो अनेक रंगों वाली बिल्ली का विकास हुआ और दूसरी तरफ सपाट चेहरे वाली ईरानी बिल्ली का विकास हुआ। शौकीन लोगों द्वारा पसंद किए जा रहे सपाट चेहरे वाली बिल्ली के साथ कई स्वास्थ्य संबंधी समस्याएँ शुरु हुईं। बहुत सारे लोगों द्वारा बिल्ली की पुरानी नस्ल को सुरक्षित रखने की कोशिश की गई जैसे कि-स्याम नस्ल की बिल्ली को। आम लोगों के बीच बिल्ली की परंपरागत प्रजाति मज़ल बहुत लोकप्रिय थी। इस बिल्ली में वंशानुगत किडनी की बीमारी थी जिसने कई देशों में इसकी आधी आबादी को प्रभावित किया।

इन्हें भी देखें
 बिल्ली

संदर्भ

बाहरी कड़ियाँ

 प्रजाति प्रोफ़ाइल: फ़ारसी

श्रेणी:जानवर
श्रेणी:बिल्ली
श्रेणी:जीव
कुरम

कुरम [कूर्म] अयोध्या के सूर्यवंशी राजा थे। राजा कुरम और सुमत्र 362 ईसा पूर्व मगध के शक्तिशाली सम्राट महापद्म नंद से युद्ध हार गए। फिर युद्ध हारने के पश्चात वह बिहार के रोहतास की ओर चले गए । सूर्यवंशी राजा कुरम के वंशज ही कुर्मी [kurmi] कहलाए। राजा कुरम के अयोध्या से आने के कारण ही अवधिया कुर्मी कहलाती है । 

राजा सुमित्र और राजा कुरम अयोध्या के अंतिम सूर्यवंशी राजा है। राजा कुरम के पुत्र कच्छ हुए और कच्छ से बुद्धसेन हुए।
पिछड़ा वर्ग के लिए राष्ट्रीय आयोग

राष्ट्रीय पिछड़ा वर्ग आयोग (संक्षिप्त नाम : एनसीबीसी) सामाजिक न्याय और अधिकारिता मंत्रालय, भारत सरकार के अधिकार क्षेत्र में एक भारतीय संवैधानिक निकाय हैं। भारतीय संविधान के अनुच्छेद 338बी के तहत इसे एक संवैधानिक निकाय बनाने के लिए संविधान में इसका गठन राष्ट्रीय पिछड़ा वर्ग आयोग अधिनियम, 1993 के प्रावधानों के अनुसार किया गया था।
संवैधानिक प्रावधान
1992 के इंद्रा साहनी मामले में सर्वोच्च न्यायालय ने सरकार को निर्देश दिया था कि वह सुरक्षा और लाभ के उद्देश्य से विभिन्न पिछड़े वर्गों के समावेशन और बहिष्करण पर विचार करने तथा जाँच एवं सिफारिश के लिये एक स्थायी निकाय का गठन करे। इन निर्देशों के अनुपालन में संसद् ने वर्ष 1993 में राष्ट्रीय पिछड़ा वर्ग आयोग अधिनियम पारित किया और एनसीबीसी का गठन किया।

संघटन
अनुच्छेद 338बी के अनुसार :—

आयोग में पाँच सदस्य होते हैं जिसमें अध्यक्ष, उपाध्यक्ष तथा तीन अन्य सदस्य शामिल हैं। इनकी नियुक्ति राष्ट्रपति द्वारा हस्ताक्षरित एवं उसके मुहरयुक्त आदेश द्वारा होती है। अध्यक्ष, उपाध्यक्ष और अन्य सदस्यों के पद की सेवा शर्तें तथा कार्यकाल का निर्धारण राष्ट्रपति द्वारा किया जाता है।

कार्य और शक्ति
आयोग नौकरी में आरक्षण के उद्देश्य से पिछड़ें वर्ग के रूप में अधिसूचित समुदायों की सूची में शामिल करने पर विचार किया। एनसीबीसी अधिनियम, 1993 की धारा 9(1) के अनुसार केंद्र सरकार के सलाह के  पर राज्यों ने भी इस आयोग का गठन किया। 24 जुलाई 2014 तक दो हजार से अधिक समूहों को ओबीसी के रूप में सूचीबद्ध किया गया है। राष्ट्रीय पिछड़ा वर्ग आयोग, राष्ट्रीय अनुसूचित जाति आयोग और साथ ही राष्ट्रीय अनुसूचित जनजाति आयोग का गठन किया।

अनुच्छेद 338बी (5) के अनुसार आयोग का यह कर्तव्य निम्नलिखित हैं।—
 सामाजिक और शैक्षिक रूप से पिछड़े वर्गों के अधिकारों और सुरक्षा उपायों से वंचित करने के संबंध में विशिष्ट शिकायतों की जाँच करना।
 शैक्षिक रूप से पिछड़े वर्गों के सामाजिक-आर्थिक गतिविधियों में भाग लेना और सलाह देना। 
 संघ और किसी राज्य के तहत उनके विकास की प्रगति का मूल्यांकन करना।
आरक्षित वर्ग के विकाश को ध्यान में रखते हुए आयोग द्वारा राष्ट्रपति के समक्ष वार्षिक रिपोर्ट पेश करना।
संदर्भ
मिली बॉबी ब्राउन

मिली बॉबी ब्राउन () (जन्म 19 फरवरी 2004) एक ब्रिटिश अभिनेत्री हैं। उन्हें नेटफ्लिक्स साइंस फिक्शन सीरीज़ स्ट्रेंजर थिंग्स (2016-वर्तमान) में इलेवन की भूमिका निभाने के लिए पहचान मिली। इस किरदार के लिए उन्हें दो प्राइमटाइम एमी अवार्ड्स के लिए नामांकित किया गया। ब्राउन ने फिल्म गॉडजिला : किंग ऑफ द मॉन्स्टर्स (2019) और इसके सीक्वल गॉडजिला वर्सेस कोंग (2021) में अभिनय किया है। उन्होंने नेटफ्लिक्स मिस्ट्री फिल्म एनोला होम्स (2020) और उसके 2022 सीक्वल एनोला होम्स 2 में भी अभिनय किया तथा उसका निर्माण किया।

2018 में ब्राउन को टाइम 100 की दुनिया के सबसे प्रभावशाली लोगों की सूची में शामिल किया गया था। उन्हें यूनिसेफ सद्भावना राजदूत के रूप में नियुक्त किया गया था। इस पद के लिए चुने गए लोगों में ब्राउन की उम्र सबसे कम थी।

प्रारंभिक जीवन
ब्राउन का जन्म 19 फरवरी 2004 को मार्बेला, मलागा, स्पेन में हुआ था। ब्रिटिश माता-पिता केली और संपत्ति एजेंट रॉबर्ट ब्राउन से घर पैदा हुए चार बच्चों में ब्राउन तीसरी थी। वह अपने बाएं कान में आंशिक श्रवण हानि के साथ पैदा हुई थी और धीरे-धीरे कई वर्षों में उनके बाएं कान की श्रवण शक्ति खत्म हो गई। जब वह चार साल की थी तब अपने परिवार के साथ इंग्लैंड जाकर बोर्नमाउथ में बस गई। आठ साल की उम्र में पूरा परिवार ऑरलैंडो, फ्लोरिडा चला गया।

सन्दर्भ

बाहरी कड़ियाँ

 

श्रेणी:2004 में जन्मे लोग
श्रेणी:जीवित लोग
बुलबुल (फ़िल्म)

बुलबुल () 2020 में रिलीज हुई एक भारतीय हिंदी भाषा की अलौकिक (Supernatural) थ्रिलर फ़िल्म है। फ़िल्म अन्विता दत्त द्वारा लिखी और निर्देशित की गई है। फ़िल्म का निर्माण अनुष्का शर्मा और कर्णेश शर्मा ने क्लीन स्लेट फिल्म्ज़ के तहत किया। फ़िल्म की मुख्य भूमिका में तृप्ति डिमरी, अविनाश तिवारी, पाउली दाम, राहुल बोस और परमब्रत चटर्जी हैं। फ़िल्म में तृप्ति डिमरी के प्रदर्शन और किरदार को कई समीक्षाओं द्वारा प्रशंसा मिली। बुलबुल को 24 जून 2020 को नेटफ्लिक्स पर रिलीज़ किया गया। 1880 के बंगाल प्रेसीडेंसी की पृष्ठभूमि के खिलाफ यह फिल्म एक बाल-वधू और उसकी मासूमियत से ताकत तक की यात्रा के इर्द-गिर्द घूमती है।

कहानी
कहानी उन्नीसवीं सदी में बंगाल प्रेसीडेंसी के एक गांव से शुरू होती है। बुलबुल की शादी बड़े ठाकुर इंद्रनील से कर दी जाती है, जब वह मुश्किल से पांच साल की होती है। वह इंद्रनील के सबसे छोटे भाई सत्या के करीब होती है, जो की बुलबुल का हमउम्र है। बुलबुल और सत्या एक साथ खेलते हुए तथा एक दूसरे को चुड़ैल की कहानियां सुनाते हुए बड़े होते हैं। इंद्रनील का मानसिक रूप से विक्षिप्त जुड़वां भाई महेंद्र बुलबुल के प्रति अजीब व्यवहार दिखाता है।

बीस साल बाद, सत्या लंदन से घर लौटता है। इस बीच महेन्द्र की मौत हो जाती है, जिसे एक चुडैल का हमला माना जाता है। महेन्द्र की विधवा बिनोदिनी अब हवेली के बाहर रहती हैं। इंद्रनील ने गांव छोड़ दिया है और बुलबुल ने सारी जिम्मेदारी संभाल ली है। एक अज्ञात घटना (जिसकी चर्चा बुलबुल नहीं करनी चाहती) के कारण बुलबुल के पैर टेढ़े हो जाते हैं। गाँव का डॉक्टर सुदीप बुलबुल के पैरों की जाँच करने के लिए नियमित रूप से हवेली आता है। सुदीप और बुलबुल की निकटता सत्या के मन में उनके रिश्ते के बारे में संदेह पैदा करती है। शिकार के दौरान एक आदमी मारा जाता है; घटना का कारण चुड़ैल को माना जाता है। हालाँकि सत्या को सुदीप पर शक होता है। 

कलाकार
बुलबुल के रूप में तृप्ति डिमरी, एक पूर्व बाल-वधू जो अपने गांव में महिलाओं के साथ हो रहे अन्याय के खिलाफ चुपके से लड़ती है।
सत्या के रूप में अविनाश तिवारी, इंद्रनील का छोटा भाई और बुलबुल का बचपन का दोस्त जिससे वह प्यार करती है।
बिनोदिनी के रूप में पाउली दाम, महेंद्र की विधवा पत्नी।
इंद्रनील के रूप में राहुल बोस, बुलबुल का पति जिससे उसने 5 साल की उम्र में शादी की थी।
महेंद्र के रूप में राहुल बोस, इंद्रनील का जुड़वां भाई।
डॉ. सुदीप के रूप में परमब्रत चटर्जी, एक स्थानीय चिकित्सक जो नियमित रूप से बुलबुल के पैरों की जांच करता है।

सन्दर्भ

बाहरी कड़ियाँ
 

श्रेणी:डरावनी हिंदी फ़िल्में
बृंदावनम (2010 फ़िल्म)

बृंदावनम 2010 की भारतीय तेलुगु भाषा की रोमांटिक कॉमेडी ड्रामा फ़िल्म है, जिसे वामशी पेडिपल्ली (फ़िल्म निर्देशक) ने लिखा और निर्देशित किया है। फ़िल्म में जूनियर एनटीआर, काजल अग्रवाल और सामन्था अक्किनेनी हैं, जबकि प्रकाश राज और श्रीहरि ने महत्वपूर्ण भूमिकाएँ निभाई हैं। फ़िल्म का निर्माण दिल राजू की श्री वेंकटेश्वर क्रिएशन्स द्वारा किया गया है। एस. थमन ने संगीत तैयार किया है। यह फ़िल्म 14 अक्टूबर 2010 को रिलीज़ हुई थी जिसे आलोचनात्मक प्रतिक्रिया मिली और इसनें एक बड़ी व्यावसायिक सफलता अर्जित की थी।
फिल्म को ओड़िया भाषा में लव मास्टर, कन्नड़ भाषा में बृंदावन, भारतीय बाङ्ला भाषा में खोका 420, बांग्लादेशी बंगाली भाषा में बुक फटे तो मुख फोटेयना, मराठी भाषा में वृंदावन, भोजपुरी भाषा में हम हैं जोड़ी नंबर 1 के रूप में रीमेक किया गया है।

कथानक
कृष्णा उर्फ कृष (जूनियर एनटीआर) सुरेंद्र (मुकेश ऋषि) का बेटा है, जो हैदराबाद में करोड़पति है। वह इंदु (सामन्था अक्किनेनी) से प्रेम करता है, जिसकी एक दोस्त भूमि (काजल अग्रवाल) है। भूमि के पिता, भानु प्रसाद (प्रकाश राज), उसकी शादी उसके चचेरे भाई (अजय) से करवाना चाहते हैं, जो एक उपद्रवी इंसान है, जिसे भूमि बिल्कुल भी पसंद नहीं करती है। स्वाभाविक रूप से शादी को टालने के लिए, उसके दादा दुर्गा प्रसाद (कोटा श्रीनिवास राव) परिवार से झूठ बोलते हैं कि उसे (भूमि को) पहले से ही शहर के एक लड़के से प्यार हो गया है, लेकिन भानु प्रसाद भूमि से अपने प्रेमी को अपने साथ घर लाने के लिए कहते हैं। इंदु कृष को भूमि के प्रेमी के रूप में उसके घर भेजती है ताकि उसकी(भूमि) शादी होने से बचाया जा सके।

सन्दर्भ

श्रेणी:भारतीय एक्शन कॉमेडी फ़िल्में
श्रेणी:भारतीय रोमांटिक कॉमेडी फ़िल्में
हृदय (चिह्न)

हृदय (चिह्न) एक वैचारिक चिह्न है जो हृदय के विचार को प्रतीकात्मक ढँग से व्यक्त करने के लिए बनाया गया है। यह शारीरिक अवयव की अपूर्ण संरचना है। इसके द्वारा मुख्य रूप से संवेदना, भावना ख़ासकर प्रेम और रोमांस के भाव को व्यक्त किया जाता है। इसे प्रतीकात्मक रूप से घायल हृदय के रूप में भी दर्शाया जाता है। एक ऐसा प्रतीक जिसमें तीर को हृदय के आर-पार करके प्रेम की पीड़ा या टूटे हुए दिल का संकेत दिया जाता है।

इतिहास
सिंधु घाटी सभ्यता के कलात्मक चित्रण में पीपल के पत्तों का उपयोग किया गया था: वहाँ दिल के आकार की लटकनदार वस्तु या आभूषण(पैंडेंट) खोज के दौरान पाई गई जो भारत के राष्ट्रीय संग्रहालय में संरक्षित है। 5वीं-छठी शताब्दी ईसा पूर्व में हृदय के आकार का उपयोग सिल्फ़ियम पौधे के दिल के आकार के फल को दर्शाने के लिए किया जाता था। यह एक ऐसा पौधा है जिसका उपयोग संभवतः गर्भनिरोधक तथा कामोद्दीपक के रूप में किया जाता है।डिड द एंशियंट रोमंस यूज़ अ नैचुरल हर्ब फ़ॉर बर्थ कंट्रोल?, द स्ट्रेट डॉप, अक्तूबर 13, 2006 5वीं-छठी शताब्दी ई.पू. के सिरेने से प्राप्त चाँदी के सिक्कों पर एक डिज़ाइन बनी हुई थी जिसपर सिल्फ़ियम पौधे सहित उसके फ़ल या बीज को भी दर्शाया गया था।

जापान में प्राचीन काल से दिल के प्रतीक को इनोम (猪目) कहा जाता है, जिसका अर्थ है-जंगली सूअर की आँख। इसे बुरी आत्माओं को भगाने के अर्थ में लिया जाता है।
संदर्भ

बाहरी कड़ियाँ

श्रेणी:हृदय
श्रेणी:प्रतीक
हाइब्रिड टी गुलाब

thumb|इंग्रिड बर्गमैन" संकर टी गुलाब की किस्म
हाइब्रिड टी गुलाब
गुलाब के बगीचे के समूह के है। सन् 1800 के दशक के मध्य में फ़्रांस में पहले हाइब्रिड टी गुलाब बनाए गए थे। हाइब्रिड टी आधुनिक गुलाब उद्यान की सबसे पुरानी श्रेणी है। अक्सर नाजुक टी गुलाब की तुलना में कठोर होती है। हाइब्रिड टी के फूल बड़े, उच्च-केंद्रित कलियों के साथ अच्छी तरह से उगते हैं, जो लंबे, और इसके तने सीधे  
होते हैं।
विवरण
हाइब्रिड टी गुलाब का सबसे बड़ा और सबसे लोकप्रिय गुलाबों का समूह है, जो उनके सुरुचिपूर्ण रूप और रंगों की बड़ी विविधता के कारण होता है। उनके फूल आमतौर पर लंबे तनों वाले कांटेदार पौधे होते हैं। हाईब्रिड गुलाब सबसे बड़ी और सबसे लोकप्रिय गुलाब की श्रेणी है, इस श्रेणी के प्रत्येक फूल 3-8 सेमी (1-3 इंच) चौड़ा हो होता है।  इस श्रेणी के पौधे तेजी से बढ़ते हैं और और ऐसा अनुमान लगाया जाता है कि कुछ ही वर्षों में ये ऊंचाई में 0.9-2.4 मीटर (3-8 फीट) तक पहुँच जाएंगे। हाइब्रिड टी गुलाब को नीले रंग के अलावा कई तरह के रंगों में उगाया जाता है।
इतिहास
प्रारंभिक हाइब्रिड टी कि किस्में
thumb|left|'फ्रांस ला'
हाइब्रिड टी 1879 में गुलाब का एक नया वर्ग बन गया, जब ब्रिटिश गुलाब किसान हेनरी बेनेट ने स्टेपलफोर्ड, विल्टशायर में दस "पेडिग्री हाइब्रिड्स ऑफ द टी रोज" पेश किए थे। सन् 1870 से 1872 तक उन्होंने फ्रांस में प्रमुख गुलाब के बागीचे का दौरा किया। घर लौटकर, उन्होंने अपने ही खेत में उष्ण हरित गृह का निर्माण किया जिससे गुलाब की खेती अच्छी तरह से व्यवस्थित कि जा सके। जब उन्होंने 1879 में अपने दस नए हाइब्रिड गुलाब पेश किए, तो उन्हें तत्काल सफलता मिली। 
आधुनिक हाइब्रिड टी कि किस्म
thumb|left|'फ्रांसिस मीलांड''
हाइब्रिड गुलाब 20वीं सदी की शुरुआत तक लोकप्रिय नहीं थे।  फ्रांसीसी गुलाब किसान जोसेफ पर्नेट-डुचर ने 1900 में कल्टीवेटर 'सोइल डी'ओर' को दुनियाँ के सामने लाया। 'सोइल डी'ओर' पहला पीला गुलाब है और आज के समय में आधुनिक हाइब्रिड टी के नये नये प्रजाति देखने को मिलते हैं।
 चयनित हाइब्रिड टी गुलाब की किस्में 
 लाल किस्में 
 क्रिसलर इंपीरियल
मिस्टर लिंकन
कीमती प्लेटिनम
डबल डिलाइट
 गुलाबी किस्में 
रॉयल हाइनेस
पॉल ट्रांसन
प्रथम पुरस्कार
परफ्यूम डिलाइट
चित्र दीर्घिका

संदर्भ
समावयवी

समावयवी (अंग्रेजी:Isomer) समान आणविक सूत्र वाले अणु या बहुपरमाणुक आयन होते हैं। अर्थात, प्रत्येक तत्व के परमाणुओं की संख्या समान परंतु परमाणुओं के स्थानकी व्यवस्था अलग-अलग होती है।
 समावयवता का तात्पर्य समावयवियों के स्थिति या संभावना से है।

समावयवी आवश्यक रूप से समान रासायनिक या भौतिक गुणों को साझा नहीं करते हैं। समावयवता के दो मुख्य रूप हैं, संरचनात्मक या संगठनात्मक समावयवता, जिसमें परमाणुओं के बीच भिन्न बंधन होते हैं ।और दूसरा त्रिविम समावयवता या स्थानिक समावयवता, जिसमें बंधन समान होते हैं लेकिन परमाणुओं की सापेक्ष स्थिति भिन्न होती है। संरचनात्मक समावयवियों में प्रत्येक तत्व के परमाणुओं की संख्या समान होती है (इसलिए समान आणविक सूत्र), लेकिन परमाणु अलग-अलग तरीकों से जुड़े होते हैं। 
 संरचनात्मक समावयव 
संरचनात्मक समावयव में प्रत्येक तत्व के परमाणुओं की संख्या समान होती है (इसलिए समान आणविक सूत्र), लेकिन परमाणु अलग-अलग तरीकों से जुड़े होते हैं।
उदाहरण:  
उदाहरण के लिए, आणविक सूत्र C3H8O:
center|400px|Structural isomers of : I 1-propanol, II 2-propanol, III ethyl-methyl-ether.
सन्दर्भ
कोड़मदेसर भैरुजी

इतिहास

राव बिकाजी जोधपुर राज घराने से थे और सन् 1465 AD में जोधपुर छोड़ आज के कोडमदेसर आ गए और आज जहां मंदिर विद्यमान है वहीं शहर बसाने की सोची , केवल अपने शुरुआती वर्षों में पर कुछ समय पश्चात अपने मंत्रियों की सलाह पर मन बदल दिया औऱ बीकानेर शहर वर्तमान जगह पर रखी जो आज हम देखते है। कोडम देसर गांव में उन्होंने भेरूजी को समर्पित एक मंदिर बनाने का फैसला किया।

कथा भेरूजी की
अंगूठाकार|भेरूजी

एक पुजारी द्वारा भेरूजी की मूर्ति की कहानी इस प्रकार है - 

" एक भक्त को भेरूजी का विग्रह अपने ग्रह नगर मन्दोर जोधपुर से लाने की इच्छा हुई,  तोह बाबा भैरवनाथ उसकी भक्ति से प्रसन्न हुए। बाबा भैरवनाथ ने उसे सावधान किया की अगर वह मूर्ति रास्ते में किसी भी धरती पर रख देता है तो मूर्ति वापिस उठाई नहीं जा सकेगी"। 

फिर उस भक्त ने मूर्ति को मन्दोर से ले जाना शुरू किया और बीच रास्ते में उसे थकावट महसूस होने लगी सो उसने वहीं मूर्ति रख कर विश्राम करने की सोची। मूर्ति धरातल पर रखने पर उसे उसकी अपनी गलती याद आयी पर तब तक देर हो चुकी थी । अब बाबा भैरवनाथ अपना स्थान अटल कर चुके थे "। 

काफी समय बाद जब राव बिकाजी जंगलाबाद(बीकानेर का पुराना नाम) पहुंचे तो उन्होंने उसी स्थल पर मंदिर बनाने की ठानी । गौर करने वाली बात यह है की भेरूजी मंदिर उन्न दुर्लभ मंदिरों की सूची में है जिसमे मूर्ति के ऊपर छत नहीं है । ऐसा एक और मंदिर केवल शनि देव को समर्पित है , महाराष्ट्र के शनि शिंगणापुर में भगवान शनिदेव की है।

बाबा भैरवनाथ जो भगवान शिव की भौहों के बीच से उत्तपन्न हुए है तोह इसीलिए उन्हें भगवान शिव का तीसरा नेत्र भी कहा जाता है।

मंदिर नियम

आगर आप नव विवाहित है तोह यहां आपको अवश्य बाबा के दर्शन लेने चाहिए।

यहां अन्य मंदिर जैसे भगवान को केवल पुजारी ही नहीं अपितु भक्त भी आपने हाथों से उनके मुख में प्रसाद चढ़ा सकते है। 

जो प्रसाद चढ़ाया जाता है वह आप अपने साथ नहीं ले जा सकते ओर सारा प्रसाद आपको यहीं समाप्त करना पड़ता है।

कालभैरव को उनके भक्त यहां मदिरा भी प्रसाद के रूप में चढ़ाते है और ना के केवल मिठाइयाँ।

यहां पशु बली की भी परम्परा है जो भक्त धन्यवाद स्वरूप भगवान भैरव को समर्पित करते है।

यहां श्वान पूजे जाते है क्योंकि श्वान भगवान काल भैरव को अति प्रिय है।

बाहरी कड़ियाँ
https://vedictempleshrines.blogspot.com/2023/05/blog-post_20.html?m=1

https://www.rajasthantourplanner.com/Religious-Places-in-Rajasthan/kodamdesar-bheruji-temple-bikaner.html

https://www.cityexpressnews.in/2022/09/blog-post_927.html?m=1
सी.पी. राधाकृष्णन

सी.पी. राधाकृष्णन (जन्म - 4 मई 1957) एक भारतीय राजनेता हैं, जो 2023 से झारखण्ड के 10वें और वर्तमान राज्यपाल हैं। वह भारतीय जनता पार्टी के सदस्य थे और कोयंबतूर से दो बार लोकसभा के लिए चुने गए थे। वह तमिलनाडु में भारतीय जनता पार्टी के पूर्व प्रदेश अध्यक्ष भी थे। हाल तक वे भारतीय जनता पार्टी के राष्ट्रीय कार्यकारिणी सदस्य थे और उन्हें पार्टी के आलाकमान द्वारा केरल भाजपा प्रभारी नियुक्त किया गया था। वह 2016 से 2019 तक अखिल भारतीय कॉयर बोर्ड के अध्यक्ष थे, जो लघु, कुटीर एवं मध्यम उपक्रम मंत्रालय (एमएसएमई) के अधीन है।

 राजनीतिक कैरियर 
राधाकृष्णन लोकसभा के दो बार सदस्य थे। 1998 के कोयंबतूर बम धमाकों के बाद 1998 और 1999 के आम चुनावों में उन्होंने भाजपा के टिकट पर जीत हासिल की। राधाकृष्णन 1998 में 150,000 से अधिक मतों के अंतर से और 1999 के चुनावों में 55,000 के अंतर से जीते। 1999 में, उन्होंने कहा कि कोयंबतूर के मतदाताओं को भाजपा को वोट देने के लिए मनाने की जरूरत नहीं है।

2004 में, उन्होंने कहा कि भाजपा ने किसी भी पार्टी की पीठ में छुरा नहीं घोंपा है या अन्य दलों के साथ संबंधों में दरार पैदा नहीं की है। द्रविड़ मुनेत्र कड़गम द्वारा भाजपा के नेतृत्व वाले राष्ट्रीय जनतांत्रिक गठबंधन (राजग) के साथ अपने संबंधों को समाप्त करने के बाद 2004 में गठबंधन बनाने पर काम करने वाले राज्य के नेताओं में से एक थे। राधाकृष्णन ने बाद में 2004 के चुनावों के लिए अखिल भारतीय अन्ना द्रविड़ मुनेत्र कड़गम के साथ संबंध बनाने के लिए राज्य इकाई के साथ काम किया। 2012 में, राधाकृष्णन ने राष्ट्रीय स्वयंसेवक संघ के एक कार्यकर्ता पर हमला करने वाले दोषियों के खिलाफ निष्क्रियता का विरोध करने के लिए मेट्टुपालयम में गिरफ्तारी दी।

वह दक्षिण और तमिलनाडु से भाजपा के सबसे वरिष्ठ और सम्मानित नेताओं में से हैं और 16 साल की उम्र से 1973 से 48 साल तक राष्ट्रीय स्वयंसेवक संघ और जनसंघ से सीधे संगठन से जुड़े रहे हैं। 2014 में, उन्हें कोयंबतूर निर्वाचन क्षेत्र से लोकसभा के लिए भाजपा का उम्मीदवार नामित किया गया था और तमिलनाडु की दो बड़ी पार्टियों, डीएमके और एआईएडीएमके के गठबंधन के बिना, उन्होंने 3,89,000 से अधिक मतों के साथ दूसरा स्थान हासिल किया, जो तमिलों में सबसे अधिक था। तमिलनाडु में सभी उम्मीदवारों के बीच सबसे कम अंतर से हारने वाले बीजेपी उम्मीदवार। उन्हें कोयंबतूर से 2019 के चुनाव के लिए एक बार फिर पार्टी का उम्मीदवार बनाया गया।

18 फरवरी 2023 को उन्हें झारखण्ड का 10वां राज्यपाल बनाया गया। 

 सन्दर्भ 

श्रेणी:झारखण्ड के राज्यपाल
श्रेणी:भारतीय जनता पार्टी के राजनितिज्ञ
श्रेणी:भारतीय जनता पार्टी के अध्यक्ष
हृदय चक्र

thumb|upright=1.7|हृदय चक्र: वाल्व स्थिति, रक्त प्रवाह और ईसीजी

हृदय चक्र मानव हृदय का कार्य है जिसमें एक धड़कन की शुरुआत से लेकर अगली धड़कन की शुरुआत तक की सभी क्रियाएँ शामिल हैं। 

कार्य
इसमें दो पल शामिल होते हैं: पहला हृत्प्रसार। हृत्प्रसार में हृदय की माँस-पेशियाँ शिथिल होती हैं और हृदय में रक्त भर जाता है। इसके अगले क्षण में हृदय का प्रकुंचन शुरु होता है। इसमें हृदय की माँस-पेशियाँ सिकुड़ती हैं और रक्त धमनियों में चला जाता है। इसके बाद हृदय खाली हो जाता है और फिर से रक्त भरने के लिए तैयार होता है। सामान्य रूप से कार्य करने वाले हृदय में रक्त भरने से पहले उसका पूरी तरह से फैलना आवश्यक है। एक स्वस्थ हृदय को प्रति मिनट 70 से 75 धड़कनों की सामान्य दर से एक हृदय चक्र को पूरा करने में लगभग 0.8 सैकेंड लगते हैं। 

हृदय के अनुभाग का कार्य
हृदय के दो आलिंद तथा दो निलय होेते हैं। वे बाएँ हृदय तथा दाएँ हृदय का जोड़ा होते हैं। जैसे-बायाँ आलिंद बाएँ निलय के साथ, दायाँ आलिंद दाएँ निलय के साथ। वे लगातार हृदय चक्र को दोहराने के लिए मिलकर काम करते हैं। चक्र की शुरुआत में हृदय रक्त प्रवाह के दौरान दोनों प्रकोष्ठ के द्वारा दोनों निलय में शिथिल होता है तथा फैलता है।
माइट्रल और ट्राइकसपिड वॉल्व को आलिंदनिलय के रूप में भी जाना जाता है। माइट्रल और त्रिकपर्दी वॉल्व, भरण की अनुमति देने के लिए गुहा हृत्प्रसार के दौरान खुलते हैं।

संदर्भ

श्रेणी:हृदय
श्रेणी:मानव शरीर
श्रेणी:चिकित्सा शास्त्र
श्रेणी:जीव विज्ञान
श्रेणी:अंग
कैट (वेब सीरीज)

कैट बलविंदर सिंह जंजुआ, रूपिंदर चहल, अनिल रोधन और जिमी सिंह द्वारा निर्मित एक भारतीय पंजाबी भाषा की अपराध थ्रिलर इंटरनेट टीवी शृंखला है। जिसका प्रसारण नेटफ्लिक्स पर किया गया। इसमें रणदीप हुड्डा, सुविंदर विक्की, हसलीन कौर, गीता अग्रवाल, दक्ष अजीत सिंह, दानिश सूद, जयप्रीत सिंह, सुखविंदर चहल, केपी सिंह और काव्या थापर इत्यादि कलाकारों ने प्रमुख भूमिका निभाई है। यह रणदीप हुड्डा की पहली ओटीटी डेब्यू सीरीज़ है जिसे पंजाबी भाषा में नेटफ्लिक्स इंडिया ओरिजिनल पर रिलीज़ किया गया है।

कथानक 
1990 में पंजाब में हुए विद्रोह के दौरान गुरनाम रणदीप हुड्डा जो कि पुलिस के लिए कैट के रूप में काम करता है, अपने भाई सनी को सहताब सिंह नामक पुलिस वाले की मदद से ड्रग पेडलिंग केस से बचाता है। पुलिस ऑफिसर सहताब गुरनाम को पुन: गुप्तचर्या (जासूस) के रूप में काम पर रखता है जो उसे शहर में ड्रग-पेडलिंग गतिविधियों के बारे में जानकारी प्रदान करता है। सहताब के साथ काम करते हुए गुरनाम को पता चलता है कि उसके माता-पिता के हत्यारे बलजीत सिंह राजपुरिया और सहताब आपस में मिले हुए हैं। यह जानने के बाद गुरनाम बहुत खिन्न और क्रोधित हो जाता है। इसके बाद वह अपने मिशन को भूल जाता है और अब अपने माता-पिता की मौत का बदला लेने पर आमादा हो जाता है।

सन्दर्भ

श्रेणी:भारतीय अपराध धारावाहिक
श्रेणी:वेब श्रृंखला
श्रेणी:टी-सीरीज़ की फ़िल्में
जयासुधा

जयसुधा कपूर (जन्म सुजाता निदुदावोलु) एक भारतीय अभिनेत्री और राजनेता हैं जो मुख्य रूप से तेलुगु और तमिल सिनेमा में अपने काम के लिए पहचानी जाती हैं। उन्होंने कुछ कन्नड़, मलयालम और हिंदी फिल्मों में भी काम किया है।  अपने स्वभाविक अभिनय के लिए जाने जाने वाली अभिनेत्री, उनके 5 दशकों से अधिक के समय में उन्हें ज्योति (1976), इदी कथा काडू (1979), प्रेमाभिषेकम (1981), मेघासंदेसम (1982), और धर्मात्मुडु (1982) जैसी फिल्मों में अभिनय के लिए नौ राज्य नंदी पुरस्कार प्राप्त हुए। 

उन्होंने ज्योति (1976), आम कथा (1977), गृह प्रवेशम (1982), अम्मा नन्ना ओ तमिल अम्माई (2004), और कोथा बंगारू लोकम (2008) में अपने अभिनय के लिए पांच फिल्मफेयर पुरस्कार दक्षिण  प्राप्त किए हैं।  2008 में, उन्हें एएनआर राष्ट्रीय पुरस्कार मिला, और 2010 में, उन्हे भारतीय सिनेमा में उनके योगदान के लिए फिल्मफेयर लाइफटाइम अचीवमेंट अवार्ड - साउथ मिला।  जयसुधा ने 2009-2014 के दौरान आंध्र प्रदेश की तत्कालीन संयुक्त सरकार में सिकंदराबाद निर्वाचन क्षेत्र से विधान सभा सदस्य के रूप में कार्य किया। 
प्रारंभिक और व्यक्तिगत जीवन
जयसुधा का जन्म 17 दिसंबर 1958 को मद्रास, तमिलनाडु में सुजाता निदुदावोलु के रूप में हुआ था। वह एक तेलुगु भाषी परिवार निदुदावोलु रामेश्वर राव और उनकी पत्नी अभिनेत्री जोगा बाई जिन्हें बालानंदम (1954), और कलाहस्ती महात्यम (1954) जैसी फिल्मों के लिए जाना जाता है के घर हुआ था।  तेलुगु फिल्म अभिनेत्री और निर्देशक विजया निर्मला उनकी पिता की चचेरी बहन हैं।  जयसुधा के दादा प्रख्यात विद्वान और साहित्यिक इतिहासकार, निदुदावोलु वेंकटराव हैं।  उनकी पहली शादी फिल्म निर्माता वड्डे रमेश के बहनोई काकरलापुदी राजेंद्र प्रसाद से हुई थी। हालाँकि, यह विवाह तलाक में समाप्त हो गया। इसके बाद उन्होंने 1985 में अभिनेता जीतेंद्र के चचेरे भाई नितिन कपूर से शादी की और उनके दो बच्चे हैं, निहार (1986 में पैदा हुए) और श्रेयन (1990 में पैदा हुए)। http://www.nilacharal.com/enter/interview/js.html Nilacharalhttp://www.telugucinema.com/c/publish/stars/jayasudha.php  

वह 2009 में भारतीय राष्ट्रीय कांग्रेस से आंध्र प्रदेश विधानसभा चुनाव में सिकंदराबाद निर्वाचन क्षेत्र से विधायक चुनी गईं।  और बाद में वह 2016 में तेलुगु देशम पार्टी में शामिल हो गईं।  2019 में उन्होंने तेलुगु देशम पार्टी भी छोड़ दी और वाईएसआर कांग्रेस पार्टी में शामिल हो गईं। 
सन्दर्भ
श्रेणी:भारतीय फ़िल्म अभिनेत्री
दिल्ली-मुंबई एक्सप्रेसवे

दिल्ली-मुंबई एक्सप्रेसवे 1,350 कि.मी. लंबा, 8 पथ चौड़ा प्रवेश-संचालित निर्माणाधीन एक्सप्रेसवे है जो भारत की राष्ट्रीय राजधानी नई दिल्ली को वित्तीय राजधानी मुंबई से जोड़ता है। इसकी आधारशिला ८ मार्च २०१९ को केंद्रीय मंत्री नितिन गडकरी ने सुषमा स्वराज और अरुण जेटली की मौजूदगी में रखी थी।  भूमि अधिग्रहण लागत सहित कुल परियोजना मूल्य लगभग ₹1,00,000 करोड़ (~US$13.1 बिलियन) है। भारतीय राष्ट्रीय राजमार्ग प्राधिकरण द्वारा इस एक्सप्रेसवे पर जेवर में नोएडा अंतरराष्ट्रीय हवाईअड्डे से फरीदाबाद, सेक्टर-65 तक 31 कि.मी. तक का छोटा रास्ता भी बनाया जाएगा। दिल्ली-मुंबई एक्सप्रेसवे सोहना एलिवेटेड कॉरिडोर, दिल्ली को दौसा, कोटा, रतलाम, वडोदरा और सूरत के रास्ते महाराष्ट्र के जवाहरलाल नेहरू बंदरगाह से जोड़ेगा। यह मार्ग केंद्र शासित प्रदेश दिल्ली (12 किमी) और हरियाणा (129 कि.मी.), राजस्थान (373 कि.मी.), मध्य प्रदेश (244 कि.मी.), गुजरात (426 कि.मी.) और महाराष्ट्र (171 कि.मी.) से होकर गुजरता है। एक्सप्रेसवे की मुख्य लंबाई सिर्फ सोहना से विरार तक 1,198 किमी. है। इसके अतिरिक्त इससे होकर दो छोटे रास्ते निकलते हैं: डीएनडी-फरीदाबाद-केएमपी (59 कि.मी.) और विरार-जेएनपीटी (92 कि.मी.), जिससे इसकी लंबाई 1,350 कि.मी. तक बढ़ जाती है।
आरंभ में पिछड़े क्षेत्रों में ग्रीनफ़ील्ड-संरेखण मार्ग के साथ एक्सप्रेसवे 8-लेन चौड़ा होगा, जो वर्तमान 24 घंटे की यात्रा के समय को घटाकर 12 घंटे कर देगा। एक अतिरिक्त चार लेन की भूमि भविष्य में सड़क-विस्तार के लिए सड़क के बीच में दोनों तरफ़ भोक्ताओं, वृक्षारोपण और सार्वजनिक परिवहन के लिए आरक्षित की जाएगी।

संदर्भ

श्रेणी:मार्ग
श्रेणी:मार्ग और सड़कें
असुर (भारतीय वेब सीरीज)

असुर एक भारतीय हिंदी भाषा की मनोवैज्ञानिक थ्रिलर वेब सीरीज है। जिसका पहला सीज़न तनवीर बुकवाला द्वारा निर्मित है और इसे वूट पर प्रसारित किया गया था, जबकि दूसरा सीज़न बॉम्बे फेबल्स, सेजल शाह, भावेश मंडालिया और गौरव शुक्ला द्वारा निर्मित है जिसे जियोसिनेमा पर प्रसारित किया गया था। पहला सीज़न 2 मार्च 2020 को और दूसरा सीज़न 1 जून 2023 को रिलीज हुआ था। इसमें अनुप्रिया गोयनका, रिद्धि डोगरा और अमेय वाघ के साथ अरशद वारसी और बरुण सोबती किरेदार में हैं। पहले सीज़न में शारिब हाशमी की मुख्य भूमिका थी, जबकि दूसरे सीज़न में मियांग चांग और अभिषेक चौहान मुख्य कलाकारों में शामिल हुए।

पृष्ठभूमि
ये कहानी फॉरेंसिक एक्सपर्ट निखिल बरुन सोबती, सीबीआई ऑफिसर धनंजय राजपूत अरशद वारसी और एक ऐसा किरदार जो खुद को असुर मान बैठा है। इस सीरीज में असुर एक ऐसा शख्स है जिसे प्रकृति का एक ऐसा वरदान प्राप्त है जिससे वो किसी भी चीज को कुछ ही पलों में सीख सकता है और याद कर सकता है। वहीं निखिल और अरशद के बीच अपने काम के चलते कुछ दूरियां हैं। सीरीज में नुसरत रिधि डोगरा भी एक फॉरेंसिक एक्सपर्ट के किरदार में हैं।

असुर जो कि भूतकाल में हुई कुछ घटनाओं के चलते निखिल और धनंजय से जुड़ा हुआ है। उनसे संपर्क करने की कोशिश करता है, जहां वो निखिल को अपना दोस्त समझता है। तो वहीं धनंजय को अपना दुश्मन, लेकिन खास बात ये है कि दोनों इस बात से अंजान हैं। ऐसे में असुर इन दोनों को अपने पास बुलाने का एक ऐसा प्लान बनाता है कि जिसमें सभी उलझ के रह जाते हैं। इसके बाद शुरू होता है सीरियल किलिंग का एक खौफनाक सिलसिला। अब ये सीरियल किलर कौन है? और उसका कहानी के इन तीनों ही मुख्य किरदारों से क्या रिश्ता है? इसी के ऊपर पूरी वेब सीरीज आधारित है।   

कलाकार
 पात्र कलाकार 1 2धनंजय राजपूत "डीजे" अरशद वारसीनिखिल नायर बरून सोबती तीन शुभ जोशी विशेष बंसल नैना नायर अनुप्रिया गोयनका नुसरत सईद "नुस" रिद्धि डोगरा लोलार्क दुबे शरीब हाशमी रसूल शेख/बलबीर सुबीर अमे वाघ शशांक अवस्थी पवन चोपड़ा केसर भारद्वाज/मुकुंद अग्निहोत्री गौरव अरोड़ा शुभ जोशी अभिषेक चौहान पॉल मेयांग चांग ईशानी चौधरी अदिति कलकुंटे रैना सिंह अन्विता सुदर्शन समर्थ आहूजा निशंक वर्मा आदित्य जालान अर्चक छाबड़ानीलकंठ जोशी दीपक काजीर शालिनी अनुरिता झा जगदीश मुंडा अमित आनंद राऊतवृंदा श्रीवास्तव बरखा बिष्ट सेनगुप्ता मोक्ष आदित्य लालअंकित शर्मा बोदीप शर्मा राधाचरण जोशी जयंत रैना लोलार्क की पत्नी सुनयना बेली साजिद शेख जय जावेरी अनन्त अथर्व विश्वकर्मा मिशेल सुजान बर्नर्ट

सन्दर्भ
श्रेणी:हिंदी भाषा की वेब श्रृंखला
विश्वास की मूर्ति

विश्वास की मूर्ति भारत के राजस्थान ज़िले के नाथद्वारा में निर्मित भगवान शिव की एक प्रतिमा है इसका निर्माण 'मूर्तिकार नरेश कुमावत' द्वारा किया गया। एवम् इस प्रतिमा को 29 अक्टूबर 2022 को खोला गया था। वर्तमान में, विश्वास स्वरुपम को पूरे विश्व में भगवान शिव की सबसे ऊंची मूर्ति होने का गौरव प्राप्त है।
सन्दर्भ

बाहरी कड़ियाँ
 

श्रेणी:मूर्तियाँ
श्रेणी:शिव
तेभागा आंदोलन

तेभागा आंदोलन बंगाल का प्रसिद्ध उत्तेजक किसान आंदोलन था। सन् 1946 ई. में इस आंदोलन में किसानों ने 'फ्लाइड कमीशन' की सिफ़ारिश के अनुरूप लगान की दर को घटाकर एक तिहाई करने की माँग की थी। इस आंदलन के संचालक 'कंपाराम सिंह' तथा 'भवन सिंह चड्डा' थे।

इतिहास
उस समय बँटाईदारों ने अपनी फसल का आधा हिस्सा जमींदारों को देने का अनुबंध किया था। तेभागा (तिहाई हिस्सा) आंदोलन की माँग ज़मींदारों के हिस्से को घटाकर एक तिहाई करने की थी। कई क्षेत्रों में आंदोलन हिंसक हो गए जिसके कारण जमींदार ग्रामीण इलाकों को किसान सभा के हाथों में छोड़कर चले गए। 1946 में बँटाईदारों ने दावा किया कि वे केवल एक-तिहाई का भुगतान करेंगे तथा बँटवारे से पहले फ़सल उनके गोदामों में रहेगी न कि जोतदारों के गोदामों में। बँटाईदारों को इस तथ्य से बल मिला कि बंगाल भूमि राजस्व आयोग ने सरकार को अपनी रिपोर्ट में यह सिफ़ारिश पहले ही भेज दी थी। आंदोलन के परिणामस्वरूप जोतदारों और बँटाईदारों के बीच संघर्ष हुआ। आंदोलन की प्रतिक्रियास्वरूप प्रांत में मुस्लिम लीग मंत्रालय ने बरगदरी अधिनियम शुरू किया। उसमें प्रावधान था कि जमींदारों को दी जाने वाली फ़सल का हिस्सा कुल फ़सल के एक तिहाई तक सीमित होगा। हालाँकि यह पूरी तरह से लागू नहीं किया गया था। बाढ़ आयोग के नाम से लोकप्रिय बंगाल भूमि राजस्व आयोग ने बँटाईदारों के पक्ष में सिफ़ारिश की।

इन्हें भी देखें
 बेगूँ किसान आंदोलन

संदर्भ
श्रेणी:आंदोलन
श्रेणी:किसान आंदोलन
श्रेणी:बंगाल